Úradný vestník L 091 , 31/03/2001 S. 0081 - 0084



Rozhodnutie Komisie z 21. marca 2001, ktorým sa mení a dopĺňa rozhodnutie 95/538/ES ustanovujúce osobitné podmienky, ktorými sa riadia dovozy produktov rybolovu a vodného hospodárstva pochádzajúcich z Japonska (oznámené pod číslom dokumentu C(2001) 741) (Text s významom pre EHP) (2001/253/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorou sa ustanovujú zdravotné podmienky pre výrobu a uvádzanie na trh produktov rybolovu [1], naposledy zmenenú a doplnenú smernicou 97/79/ES [2], najmä na jej článok 11, keďže: (1) Článok 1 rozhodnutia Komisie 95/538/ES zo 6. decembra 1995, ktorým sa ustanovujú osobitné podmienky, ktorými sa riadia dovozy produktov rybolovu a vodného hospodárstva pochádzajúcich z Japonska [3], určuje, že príslušným orgánom v Japonsku pre overovanie a certifikáciu zhody produktov rybolovu a vodného hospodárstva s požiadavkami smernice 91/493/EHS je Ministerstvo zdravotníctva a sociálnych vecí – Veterinárna sanitárna divízia (MHW – VSD). (2) Vzhľadom na reštrukturalizáciu japonskej administratívy sa príslušný orgán pre certifikáty o zdravotnom stave pre produkty rybolovu zmenil na Oddelenie kontroly a bezpečnosti (ISD) Ministerstva zdravotníctva, práce a sociálnych vecí. Tento nový orgán je schopný účinne overovať uplatňovanie platných právnych predpisov. Z tohto dôvodu je potrebné zmeniť menovanie príslušného orgánu uvedeného v rozhodnutí 95/538/ES a vzorový certifikát o zdravotnom stave zahrnutý v prílohe A k tomuto rozhodnutiu. (3) Je vhodné zosúladiť znenie rozhodnutia 95/538/ES so znením nedávno prijatých rozhodnutí Komisie, ktorými sa ustanovujú osobitné podmienky, ktorými sa riadia dovozy produktov rybolovu a vodného hospodárstva pochádzajúcich z určitých tretích krajín. (4) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 95/538/EHS sa mení takto: 1. Článok 1 sa nahrádza nasledujúcim: "Článok 1 Oddelenie kontroly a bezpečnosti (ISD) Ministerstva zdravotníctva, práce a sociálnych vecí je v Japonsku kompetentným orgánom na overovanie a certifikáciu zhody produktov rybolovu a vodného hospodárstva s požiadavkami smernice 91/493/EHS." 2. Článok 2 sa nahrádza nasledujúcim: "Článok 2 Produkty rybolovu a vodného hospodárstva pochádzajúce z Japonska musia spĺňať nasledujúce podmienky: 1. každá zásielka musí byť sprevádzaná očíslovaným originálom certifikátu o zdravotnom stave, vyplneným, podpísaným, opatreným dátumom, a tento musí tvoriť jediný hárok papiera v súlade so vzorom uvedeným v prílohe A k tomuto rozhodnutiu; 2. produkty musia pochádzať zo schválených prevádzkarní, spracovateľských lodí, chladiarenských skladov alebo z registrovaných mraziarenských lodí uvedených v prílohe B k tomuto rozhodnutiu; 3. s výnimkou prípadu voľne uložených mrazených produktov rybolovu a určených na výrobu konzervovaných potravín musí byť na všetkých obaloch uvedené slovo "JAPONSKO" a schvaľovacie/registračné číslo prevádzkarne, spracovateľskej lode, chladiarenského skladu alebo mraziarenskej lode pôvodu nezmazateľnými písmenami." 3. Článok 3 ods. 2 sa nahrádza nasledujúcim: "2. Na certifikátoch musí byť uvedené meno, funkcia a podpis zástupcu ISD a jeho úradná pečiatka, ktorej farba sa musí líšiť od farby ostatných potvrdení." 4. Príloha A sa nahrádza prílohou k tomuto rozhodnutiu. Článok 2 Toto rozhodnutie nadobúda účinnosť 45. deň odo dňa jeho uverejnenia v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 21. marca 2001 Za Komisiu David Byrne člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 304, 16.12.1995, s. 52. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------